Inkopies put dié vette kater skoon uit | Netwerk24
Die kat lê uitgestrek langs 'n boks katbeskuitjies. Foto: Facebook/Melanie Morris-Jones
Dié kat se "inkopies" in 'n Tesco-supermark in Rugby, Brittanje, is glad nie vreemd vir die winkelassistente nie.
Die effens oorgewig kat is verlede week deur nóg 'n inkopieganger, Melanie Morris-Jones, afgeneem toe sy vroegoggend iets te drinke en te ete gaan soek het.
Die kat het langs 'n boks van heel moontlik sy gunsteling katbederf-eetgoed gelê, vas aan die slaap!
Dit lyk asof die kat die boks Go-Kat-beskuitjies uit die rak getrek het en toe ewe langs die boks 'n katslapie geneem het.
Indien die kat daarin kon slaag om die boks oop te kry (katte is bykans tot enigiets in staat) sou dié versnapering sy of haar eienaar nie te veel gekos het nie. Die beskuitjies kos £2,49 (knap onder R50 teen die huidige wisselkoers). – Bronne: The Mirror, Daily Mail en Facebook, verwerk.